Жаңатаста зауыттан дизель отынын ұрлаумен айналысып келген қылмыстық топ ұсталды
DATE: 16:43, 27 Қыркүйек 2023 | GMT +5
TITLE: Жаңатаста зауыттан дизель отынын ұрлаумен айналысып келген қылмыстық топ ұсталды
URL: https://kaz.inform.kz/news/zhanatasta-10-tonnadan-astam-dizel-otinin-urlaumen-aynalisip-kelgen-kilmistik-top-ustaldi-bd94db/
META: DATE: 16:43, 27 Қыркүйек 2023 | GMT +5
TOTAL WORDS: 101
AUTHOR(S):
TEXT: Жамбыл облысының полиция департаменті Жаңатас қаласындағы «Қазфосфат» ЖШС зауытынан ұзақ уақыт бойы дизель отынын ұрлаумен айналысып келген қылмыстық топтың әрекетiн анықтап, тосқауыл қойды. Аталған дерекке қатысты ҚР ҚК-нің 188-бабы 3-бөлігі 1-тармағымен сотқа дейінгі тергеу iсi басталды. Ұрлықты ұйымдастырушы Түркістан облысының 34 жастағы тұрғыны екені белгілі болды. Зауыт қызметкерлерінің көмегімен күдіктілер ұзақ уақыт бойы ірі көлемде дизель отынын ұрлар келген. Күдіктілердің тұрғылықты жерін тінту нәтижесінде 10 тоннаға жуық дизель отыны, сондай-ақ жанар-жағармай тасымалдау және айдау үшін пайдаланылған автокөлiктер мен арнайы жабдықтар табылып, тәркіленді. «Сонымен қатар тегіс ұңғылы мылтықтың бөлігі табылды. ҚР ҚПК-нің 201-бабына сәйкес, тергеуге қатысты өзге мәліметтер жариялауға жатпайды», -делінген хабарламада
